**OBEC JALOVÁ**

Obecné zastupiteľstvo v Jalovej na základe § 6 zákona č. 369/1990 Zb. o obecnom zriadení v znení neskorších predpisov, zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov **v y d á v a** pre územie obce Jalová toto

**VŠEOBECNE ZÁVÄZNÉ NARIADENIE**

**OBCE JALOVÁ**

**č. 1/2024**

**o miestnych daniach a miestnom poplatku za komunálne odpady a drobné stavebné odpady**

Návrh VZN spracoval: Ing. Jana Rosičová, PhD., hlavná kontrolórka

 Anna Rošková, pracovníčka obecného úradu

Návrh VZN vyvesený na úradnej tabuli obce dňa: 10.11.2023

Návrh VZN zverejnený na elektronickej úradnej tabuli obce dňa: 10.11.2023

Lehota na predloženie pripomienok k návrhu VZN do (včítane): 10.11.2023

Doručené pripomienky v počte:

Vyhodnotenie pripomienok k návrhu VZN uskutočnené dňa: 22.11.2023

Vyhodnotenie pripomienok k návrhu VZN doručené poslancom dňa: 22.11.2023

VZN schválené Obecným zastupiteľstvom v Jalovej dňa 14.12.2023 uznesením č. 23/2023

VZN vyvesené na úradnej tabuli obce dňa 15.12.2023 zvesený dňa 31.12.2023

VZN zverejnené na elektronickej úradnej tabuli obce: od ................... do ...............................

 VZN zverejnené na internetovej stránke obce dňa: .15.12.2023.

 **VZN nadobúda účinnosť dňom 01. 01. 2024**

 Ľubica Andrejčíková

 starosta obce

**prvá časť**

**§ 1**

**Predmet úpravy**

Predmetom tohto Všeobecne záväzného nariadenia (ďalej len „VZN“) je úprava podmienok ukladania miestnych daní a poplatku za komunálne odpady a drobné stavebné odpady na území obce Jalová v súlade so zákonom č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov (ďalej len „zákon o miestnych daniach“).

**§ 2**

**Druhy miestnych daní**

1. Obec Jalová na svojom území ukladá tieto miestne dane:
2. daň z nehnuteľností,
3. daň za psa.
4. Obec Jalová na svojom území ukladá miestnych poplatok za komunálne odpady a drobné stavebné odpady (ďalej len „poplatok“).
5. Zdaňovacím obdobím miestnych daní uvedených v ods. 1 tohto § a poplatku je kalendárny rok.

**Druhá časť**

**daň z nehnuteľností**

**§ 3**

**Daň z pozemkov**

1. Základom dane z pozemkov[[1]](#footnote-2)
2. **ornej pôdy, chmeľníc, viníc, ovocných sadov, ostatných plôch ak sa využívajú na poľnohospodárstvo, lesné hospodárstvo alebo účel spojený s poľnohospodárstvom alebo lesným hospodárstvom** hodnota pozemku bez porastov určená vynásobením výmery pozemkov v m2 a hodnoty pôdy za 1 m2 uvedenej v prílohe č. 1 zákona o miestnych daniach, t. j. **0,0647 Eur/m2**
3. **trvalých trávnatých porastov** je hodnota pozemku bez porastov určená vynásobením výmery pozemkov v m2 a hodnoty pôdy za 1 m2 uvedenej v prílohe č. 1 zákona o miestnych daniach, t. j. **0,0179 Eur/m2**
4. **záhrady, zastavaných plôch a nádvorí, ostatné plochy okrem ostatných plôch okrem písmena a** je hodnota pozemku určená vynásobením výmery pozemkov v m2 a hodnoty pozemkov za 1 m2 uvedenej v prílohe č. 2 zákona o miestnych daniach, t. j. **1,32** **Eur/m2**
5. **lesných pozemkov, na ktorých sú hospodárske lesy, rybníky s chovom rýb a ostatné hospodársky využívané vodné plochy** je hodnota pozemku bez porastov určená vynásobením výmery pozemkov v m2 a hodnoty pozemku za 1 m2, ktorú obec Jalová ako správca dane ustanovuje v sume **0,0305 Eur/m2**; takto ustanovená hodnota pozemku za použije len, ak daňovník hodnotu pozemku nepreukáže znaleckým posudkom,
6. **stavebných pozemkov** je hodnota pozemku určená vynásobením výmery pozemkov v m2 a hodnoty pozemkov za 1 m2 uvedenej v prílohe č. 2 zákona o miestnych daniach, t. j. **13,27** **Eur/m2**.
7. Obec Jalová ako správca dane určuje ročnú sadzbu dane z pozemkov pre jednotlivé skupiny pozemkov takto[[2]](#footnote-3):
8. orná pôda, chmeľnice, vinice, ovocné sady, trvalé trávnaté porasty, ostatných plôch ak sa využívajú na poľnohospodárstvo, lesné hospodárstvo alebo účel spojený s poľnohospodárstvom alebo lesným hospodárstvom – **0,70 %**
9. záhrady, zastavané plochy a nádvoria, ostatné plochy okrem ostatných plôch podľa písmena a, stavebné pozemky – **0,45 %**
10. lesné pozemky, na ktorých sú hospodárske lesy, rybníky s chovom rýb a ostatné hospodársky využívané vodné plochy – **2,00 %.**

**§ 4**

**Daň zo stavieb**

1. Obec Jalová ako správca dane určuje ročnú sadzbu dane zo stavieb za každý aj začatý m2 zastavanej plochy pre jednotlivé druhy stavieb takto:
2. stavby na bývanie a drobné stavby, ktoré majú doplnkovú funkciu pre hlavnú stavbu – **0,05 Eur/m2**,
3. stavby pre pôdohospodársku produkciu, skleníky, stavby pre vodné hospodárstvo, stavby využívané na skladovanie vlastnej pôdohospodárskej produkcie vrátane stavieb na vlastnú administratívu – **0,050 Eur/m2**,
4. chaty a stavby na individuálnu rekreáciu – **0,2** **Eur/m2**,
5. samostatne stojace garáže, stavby hromadných garáží a stavby hromadných garáží umiestnené pod zemou – **0,2 Eur/m2**,
6. priemyselné stavby, stavby slúžiace energetike, stavby slúžiace stavebníctvu, stavby využívané na skladovanie vlastnej produkcie vrátane stavieb na vlastnú administratívu – **0,05** **Eur/m2**,
7. stavby na ostatné podnikanie a na zárobkovú činnosť, skladovanie a administratívu súvisiacu s ostatným podnikaním a so zárobkovou činnosťou – **0,33** **Eur/m2**,
8. ostatné stavby neuvedené v písmenách a) až f) – **0,07** **Eur/m2**.
9. Obec Jalová ako správca dane určuje príplatok za podlažie v sume **0,050 Eur** za každé ďalšie podlažie okrem prvého nadzemného podlažia.

**TRETIA časť**

**daň zA PSA**

**§ 5**

Obec Jalová ako správca dane ustanovuje sadzbu dane vo výške **5,- Eur** za jedného psa a kalendárny rok.

**ŠTVRTÁ časť**

**POPLATOK**

**§ 6**

Poplatok platí poplatník, ktorým je3

1. fyzická osoba, ktorá má v obci trvalý pobyt alebo prechodný pobyt alebo ktorá je na území obce oprávnená užívať alebo užíva byt, nebytový priestor, pozemnú stavbu alebo jej časť, alebo objekt, ktorý nie je stavbou, alebo záhradu, vinicu, ovocný sad, trvalý trávny porast na iný účel ako na podnikanie, pozemok v zastavanom území obce okrem lesného pozemku a pozemku, ktorý je evidovaný v katastri nehnuteľnosti ako vodná plocha (ďalej je nehnuteľnosť“).
2. právnická osoba, ktorá je oprávnená užívať alebo užíva nehnuteľnosť nachádzajúcu sa na území obce na iný účel ako na podnikanie,
3. podnikateľ, ktorý je oprávnený užívať alebo užíva nehnuteľnosť nachádzajúcu sa na území obce na účel podnikania.
4. Obec Jalová ako správca poplatku určuje sadzbu poplatku pre poplatníkov uvedených v § 77 ods. 2 písm. a) zákona o miestnych daniach paušálne vo výške **13,00 Eur** na osobu na kalendárny rok
5. Obec Jalová ustanovuje, že poplatok od poplatníka v ustanovenej výške pre obec vyberá a za vybraný poplatok ručí[[3]](#footnote-4)
6. vlastník nehnuteľnosti; ak je nehnuteľnosť v spoluvlastníctve viacerých spoluvlastníkov alebo ak ide o bytový dom, poplatok vyberá a za vybraný poplatok ručí zástupca alebo správca určený spoluvlastníkmi, ak s výberom poplatku zástupca alebo správca súhlasí,
7. správca, ak je vlastníkom nehnuteľnosti štát, vyšší územný celok alebo obec (ďalej len „platiteľ“).
8. Poplatok je možné zaplatiť v hotovosti do pokladne Obce Jalová, poštovou poukážkou alebo bezhotovostne na účet Obce Jalová.
9. Obec Jalová vráti poplatok alebo jeho pomernú časť poplatníkovi, ktorému zanikla povinnosť platiť poplatok v priebehu zdaňovacieho obdobia a preukáže splnenie týchto podmienok na vrátenie poplatku alebo jeho pomernej časti:[[4]](#footnote-5)
10. poplatník zrušil trvalý, resp. prechodný pobyt v obci, čo preukáže potvrdením o zmene trvalého, resp. prechodného pobytu,
11. došlo k zániku práva užívať nehnuteľnosť na území obce, čo obec preverí výpisom z katastra nehnuteľností,
12. poplatník zomrel, čo pozostalí sa preukážu kópiou úmrtného listu.
13. Obec Jalová poplatok odpustí za obdobie, za ktoré poplatník obci preukáže splnenie podmienok na odpustenie poplatku a predloží podklady, že viac ako 90 dní v zdaňovacom období sa nezdržiava alebo sa nezdržiaval na území obce[[5]](#footnote-6):
14. ak sa poplatník dlhodobo zdržiava alebo zdržiaval v zahraničí, čo preukáže potvrdením o návšteve školy v zahraničí, potvrdením od zamestnávateľa alebo agentúry, že vykonáva prácu v zahraničí alebo pracovnou zmluvou alebo pracovným povolením alebo potvrdením o pobyte v zahraničí v úradnom jazyku, príp. v českom jazyku: v prípade pracovnej zmluvy z pracovnej zmluvy musí byť evidentné, že sa vzťahuje na dané zdaňovacie obdobie, ak je pracovná zmluva staršieho dátumu, vyžaduje sa potvrdenie o zamestnaní od zamestnávateľa v úradnom jazyku, príp. v českom jazyku,
15. ak sa poplatník nachádza vo výkone trestu odňatia slobody, čo preukáže potvrdením o výkone trestu odňatia slobody,
16. ak je poplatník umiestnený v zaradení sociálnych služieb, čo preukáže potvrdením z tohto zariadenia,
17. ak je poplatník študentom, ktorý využíva ubytovanie v študentských domoch, príp. iné ubytovanie mimo miesta trvalého bydliska, čo preukáže potvrdením zo študentského domu, príp. nájomnou zmluvou na ubytovanie a potvrdením o úhrade poplatku za svoju osobu..

**PIATA časť**

**ZÁVEREČNÉ USTANOVENIA**

**§ 7**

1. Obec Jalová určuje sumu dane, ktorú nebude vyrubovať za daň z nehnuteľností a za psa do **1,00** **Eur.**
2. Týmto VZN sa ruší Všeobecne záväzné nariadenie č. 1/2023 o miestnych daniach a miestnom poplatku za komunálne odpady a drobné stavebné odpady bez škodlivín účinné od 01. 01. 2023
3. Toto VZN nadobúda účinnosť dňa 01. 01. 2024.

 Ľubica Andrejčíková

 starostka obce

1. § 7 zákona o miestnych daniach [↑](#footnote-ref-2)
2. § 8 zákona o miestnych daniach [↑](#footnote-ref-3)
3. § 77 ods. 5 zákona o miestnych daniach [↑](#footnote-ref-4)
4. § 82 ods. 1 zákona o miestnych daniach [↑](#footnote-ref-5)
5. § 82 ods. 2 zákona o miestnych daniach [↑](#footnote-ref-6)